ҮЛГІЛІК

Радио/ТД
ЛИЦЕНЗИЯЛЫҚ ШАРТ № _______

шығармаларды, фонограммаларды және орындауларды пайдаланғаны үшін құқық беру және сыйақы төлеу туралы
Күні _________

Сабақтас құқықтар иеленушілерінің мүліктік құқықтарын ұжымдық негізде басқаратын ұйым ретінде әрекет ететін, бұдан әрі – «Ұйым» деп аталатын «Аманат» авторлық және сабақтас құқықтарды қорғау жөніндегі коммерциялық емес ұйымы» Жеке мекемесі тұлғасында, Жарғы негізінде әрекет ететін _____, бір тараптан, және Жарғы негізінде әрекет ететін ______________ тұлғасында бұдан әрі – «Пайдаланушы» деп аталатын «» Жауапкершілігі шектеулі серіктестігі/ЖК, екінші тараптан, бұдан әрі бірлесіп «Тараптар» деп аталатындар,

Қазақстан Республикасының қолданыстағы заңнамасының талаптарын орындау мақсатында және мына жайттарды ескере отырып:

• Пайдаланушы радио/тд арқылы шығармаларды, фонограммаларды және осы фонограммаларда жазылған орындауларды эфирге беруді, сондай-ақ ретрансляциялау/трансляциялау арқылы беруді жүзеге асырады;

• Ұйымға құқық иеленушілермен коммерциялық мақсатта жарияланған фонограммаларды, орындауларды эфирге беру, сондай-ақ ретрансляциялау/трансляциялау арқылы пайдаланғаны үшін фонограмма шығарушылар мен орындаушыларға сыйақы жинауға, бөлуге және төлеуге тиісінше уәкілеттік берілген және Қазақстан Республикасы Әділет министрлігінің Зияткерлік меншік құқықтары жөніндегі комитеті берген тиісті аккредитациялары бар,

төмендегілер туралы осы Шартты жасасты:

1. Негізгі ұғымдар

1.1. Автор – шығармашылық еңбегімен ғылым, әдебиет, өнер шығармасын жасаған жеке тұлға;

1.2. Орындаушы – рөл ойнайтын, ән айтатын, оқитын, мәнерлеп оқитын, музыкалық аспапта ойнайтын немесе әдебиет пен өнер шығармаларын өзге де тәсілмен орындайтын (соның ішінде эстрадалық, цирктік немесе қуыршақ нөмірлерін) актер, әнші, музыкант, биші немесе өзге де тұлға, сондай-ақ спектакльдің қоюшы-режиссері және дирижер;

1.3. Фонограмма шығарушы – кез келген орындаудың немесе өзге де дыбыстардың алғашқы дыбыс жазбасын жасау бастамасы мен жауапкершілігін өзіне алған жеке немесе заңды тұлға;

1.4. Эфирге беру – шығармаларды, орындауларды, қойылымдарды, фонограммаларды, эфирлік немесе кабельдік хабар тарату ұйымдарының хабарларын радио немесе теледидар (кабельдік теледидарды қоспағанда) арқылы беру көмегімен жалпы жұртшылықтың назарына жеткізу (көрсетуді немесе орындауды қоса алғанда). Шығармаларды, орындауларды, қойылымдарды, фонограммаларды, эфирлік немесе кабельдік хабар тарату ұйымдарының хабарларын жерсерік арқылы эфирге берген кезде эфирге беру деп жерүсті станциясынан жерсерікке сигналдарды қабылдау және жерсеріктен сигналдарды беру түсініледі, олар арқылы шығармалар, орындаулар, қойылымдар, фонограммалар, эфирлік немесе кабельдік хабар тарату ұйымдарының хабарлары оларды көрерменнің нақты қабылдауына қарамастан жалпы жұртшылықтың назарына жеткізілуі мүмкін. Кодталған сигналдарды беру, егер декодтау құралдарын эфирлік хабар тарату ұйымы немесе оның келісімімен жұртшылыққа ұсынатын болса, эфирге беру болып табылады;

1.5. Шығармалар – мәтіні бар немесе мәтіні жоқ, бұрын жарияланған және жұртшылыққа қолжетімді музыкалық шығармалар;

1.6. Орындау – шығарманы, фонограмманы, орындауды, қойылымды тікелей орындауда немесе қандай да бір техникалық құралдардың (телерадиохабар тарату, кабельдік теледидар және т.б.) көмегімен ойын, ән айту, би арқылы ұсыну. Аудиовизуалды шығарма кадрларын дыбыспен немесе дыбыссыз сүйемелдей отырып, олардың жүйелілігімен көрсету;

1.7. Фонограмма – орындаулардың немесе өзге де дыбыстардың жазылу әдісіне қарамастан кез келген тек дыбыстық жазбасы;

1.8. Ретрансляция – басқа бұқаралық ақпарат құралының теле- немесе радиобағдарламаларын қабылдау және техникалық құралдардың пайдаланылуына қарамастан, бір уақытта немесе жазбада толық әрі өзгеріссіз тарату.

1.9. Трансляция – теледидар және радиобағдарламаларды тарату үшін хабар тарататын радиоэлектрондық құралдарды, кабельдік желілерді және радиожиілік спектрінің номиналдарын пайдалана отырып, ақпаратты беру процесін жүзеге асыру.

1.10. Интернет-ресурс – мәтіндік, графикалық, аудиовизуалды немесе өзге де түрде бейнеленетін, аппараттық-бағдарламалық кешенде орналастырылатын, бірегей желілік мекенжайы және (немесе) домендік аты бар және Интернетте жұмыс істейтін электрондық ақпараттық ресурс;

2. Шарттың мәні

2.1. Ұйым Пайдаланушыға Шартта белгіленген шарттарда Пайдаланушының аумағында « _______ » радиоарнасы/тд арқылы Ұйыммен Лицензиялық шарттар жасасқан құқық иеленушілердің шығармаларын, фонограммаларын және орындауларын жария түрде орындау, жалпы жұртшылықтың назарына жеткізу жолымен пайдалануға ерекше емес құқықтарды береді (құқық иеленушілердің тізімі http://www.kazamanat.kz сайтында орналастырылған), сондай-ақ фонограмма шығарушылар мен орындаушылардың келісімінсіз « _______ » радиоарнасы/тд арқылы коммерциялық мақсатта жарияланған шығармаларды, фонограммаларды және орындауларды пайдаланғаны үшін сыйақы жинайды.

2.2. Пайдаланушы осы Шарттың 2.1-тармағында көрсетілген радио/тд арнасында коммерциялық мақсатта жарияланған шығармаларды, фонограммаларды және осы фонограммаларда жазылған орындауларды жария түрде орындауды, жалпы жұртшылықтың назарына жеткізуді жүзеге асырады және осы Шарттың шарттарына сәйкес Ұйымға құқық иеленушілер үшін тиісті сыйақы төлейді.

2.4. Шарт келесілерге қолданылмайды:

2.4.1. Пайдаланушының коммерциялық мақсатта жарияланған шығармалардан, фонограммалардан және осы фонограммаларда жазылған орындаулардан басқа өзге сабақтас құқықтар объектілерін, сондай-ақ авторлық құқық объектілерін пайдалануына байланысты туындайтын қатынастарға;

2.4.2. авторлардың, фонограмма шығарушылардың және орындаушылардың мүліктік емес құқықтарына;

3. Қаржылық шарттар

3.1. Осы Шарт бойынша шығармаларды, фонограммаларды және орындауларды пайдаланғаны үшін Пайдаланушы тоқсан сайын мынадай сыйақыларды төлеуге міндетті:

· авторлық сыйақы – Пайдаланушының әр тоқсандағы жалпы табысының 1 %-ы мөлшерінде, жалпы табыс болмаған кезеңде авторлық сыйақы ай сайын кемінде 20 000 теңгені құрайды;

· сабақтас сыйақы – жарнамалық табыстың 0,5%-ы мөлшерінде, жалпы жарнамалық табыс болмаған кезеңде сабақтас сыйақы ай сайын кемінде 10 000 теңгені құрайды;

3.2. Сыйақы төлеу тоқсан сайын, есепті тоқсаннан кейінгі айдың 25-күнінен кешіктірілмейтін мерзімде Ұйымның есеп айырысу шотына аудару арқылы жүзеге асырылады.

3.3. Пайдаланушы тоқсан сайын, есепті тоқсаннан кейінгі айдың 10-күнінен кешіктірілмейтін мерзімде осы Шартқа № 1 қосымшаға сәйкес нысан бойынша Есепті электрондық нұсқада https://kaz-amanat.web.app платформасына жүктеу, кейіннен мөрмен және қолмен куәландырылған қағаз нұсқасын ұсыну арқылы немесе ЭҚА (кез келген келісілген) платформасы арқылы электрондық цифрлық қолтаңбамен қол қойылған электрондық құжат форматында Ұйымға ұсынады. Есеп толық әрі шынайы болуы тиіс.

Егер Пайдаланушы өзге теле- немесе радиохабар тарату ұйымының бағдарламасын ретрансляциялауды жүзеге асырса, Есепте Пайдаланушының хабарлары ретрансляцияланған ұйымнан өз бетінше алған мәліметтері көрсетіледі немесе ретрансляциялау жүзеге асырылған уақыт кезеңі көрсетіле отырып, осы ұйымның атауы көрсетіледі.

3.4. Ұйым осы Шарттың 3.3-тармағына сәйкес Есепті алғаннан кейін 5 (бес) жұмыс күнінен кешіктірмей ЭСФ порталында электрондық орындалған жұмыстар актісін (ОЖА) ұсынуға немесе Пайдаланушының электрондық мекенжайына скан-көшірмесін алдын ала жібере отырып, орындалған жұмыстар актісінің (ОЖА) қағаз нұсқасын пошта арқылы екі данада Пайдаланушыға жіберуге, сондай-ақ егер бұл ҚР қолданыстағы заңнамасында көзделген болса, электрондық шот-фактураны ұсынуға міндеттенеді. Пайдаланушы осы құжаттарды алғаннан кейін 2 (екі) жұмыс күні ішінде электрондық ОЖА-ны бекітуге немесе Ұйымның мекенжайына өз тарапынан қол қойылған және мөрмен (бар болса) куәландырылған орындалған ОЖА қағаз нұсқасының бір данасын жіберуге немесе ОЖА-ға қол қоюдан бас тарту туралы жазбаша негізделген бас тартуды жіберуге міндеттенеді. Егер осы тармақта көрсетілген мерзімде Пайдаланушы электрондық ОЖА-ны бекітпесе немесе Ұйымның мекенжайына қағаз нұсқасындағы қол қойылған ОЖА-ны не негізделген бас тартуды жібермесе, онда осы Шарт бойынша құқықтар Пайдаланушыға берілген және оның пайдаланғаны болып есептеледі.

3.5. Шарттың 3.2-тармағында көзделген міндеттемелер орындалмаған немесе тиісінше орындалмаған жағдайда, Ұйымның талабы бойынша Пайдаланушы мерзімі өткен әрбір күн үшін берешек сомасының 0,1%-ы мөлшерінде, бірақ берешек сомасының 10%-ынан аспайтын көлемде өсімпұл төлейді, бұл Пайдаланушыны Шартта көзделген міндеттемелерді толық көлемде орындаудан босатпайды.

3.6. Шарттың 3.3-тармағында көзделген міндеттемелер орындалмаған немесе тиісінше орындалмаған жағдайда, Ұйымның талабы бойынша Пайдаланушы мерзімі өткен әрбір күн үшін 1000 (бір мың) теңге мөлшерінде тұрақсыздық айыбын төлейді, бұл Пайдаланушыны Шартта көзделген міндеттемелерді толық көлемде орындаудан босатпайды.

3.7. Айыппұл санкцияларын (тұрақсыздық айыбы, айыппұл, өсімпұл т.б.) есептеу және ұсыну Тараптардың міндеті емес, құқығы болып табылады және егер олар ұсынылмаса, есептелуге және төленуге жатпайды.

4. Тараптардың кепілдіктері

4.1. Ұйым Пайдаланушы осы Шарт шеңберінде төлейтін сыйақыны тиісті құқық иеленушілерге бөлуге және төлеуге кепілдік береді.

4.2. Ұйым Пайдаланушының Шарт бойынша міндеттемелерін толық және уақтылы орындауы шартымен, Пайдаланушыдан түскен сыйақыны уақтылы бөлу және төлеу бөлігінде құқық иеленушілердің Пайдаланушыға қоюы мүмкін мүліктік талаптарын реттеуге кепілдік береді.

4.3. Ұйым Шарттың орындалуына байланысты алынған мәліметтердің құпиялылығын сақтауға міндеттенеді және үшінші тұлғалардың Пайдаланушының экономикалық және қаржылық жағдайы туралы ақпарат алуына негіз болатын мәліметтерді жария етпеуді қамтамасыз ету үшін барлық шараларды қабылдауға кепілдік береді (құқық иеленушілер арасында алынған сыйақыны бөлу және қаржылық бақылау үшін қажетті тиісті ақпаратты алмасуды қоспағанда).

5. Дауларды шешу

5.1. Тараптардың осы Шарт бойынша өз міндеттемелерін орындамауы немесе тиісінше орындамауы Қазақстан Республикасының қолданыстағы заңнамасына және осы Шартқа сәйкес жауапкершілікке әкеп соғады.

5.2. Осы Шартта көзделген мәселелер бойынша немесе оған байланысты Ұйым пен Пайдаланушы арасында келіспеушіліктер мен даулар туындаған жағдайда, Тараптар оларды келіссөздер жолымен шешу үшін барлық шараларды қабылдайды.

5.3. Шартпен (контрактпен) байланысты туындайтын және/немесе оны жасасуға, түсіндіруге, бұзуға, тоқтатуға, жарамсыздығына қатысты кез келген мүліктік және/немесе мүліктік емес даулар, келіспеушіліктер, талаптар «Аманат» авторлық және сабақтас құқықтарды қорғау жөніндегі коммерциялық емес ұйымы» Жеке мекемесінің www.kazamanat.kz сайтында жарияланған қолданыстағы Регламентіне (бұдан әрі – Регламент) сәйкес зияткерлік меншік жөніндегі тұрақты жұмыс істейтін Халықаралық коммерциялық төрелік сотта (Қазақстан Республикасы, Алматы қаласы) (бұдан әрі – Төрелік) түпкілікті реттелуге және шешілуге тиіс.

Төрелік шешімі түпкілікті болып табылады.

Аталған даулар, келіспеушіліктер, талаптар (талқылау нысаны) Қазақстан Республикасының материалдық құқық нормаларына сәйкес шешіледі.

Төрелік құрамы Регламентке сәйкес бірден үшке дейінгі төрешіні қамтиды.

Егер Регламентке сәйкес белгіленген мерзімде тараптардың бірі өзінің төрешісін тағайындамаса, дауды зияткерлік меншік жөніндегі Халықаралық коммерциялық төрелік соттың төрағасы бекіткен бір төреші (жеке дара) қарайды.

Төрелік талқылауды өткізу орны – Алматы қаласы.

Төрелік талқылауының тілі – орыс тілі.

5.4. Тараптар осы Шарт жасалғаннан кейін туындаған дүлей күш жағдайларының (форс-мажорлық жағдайлар), яғни соғыс, ереуіл, мемлекеттік билік пен басқару органдарының тыйым салу актілері, өрт, көлік немесе өндірістік апат, жер сілкінісь, циклондар және міндеттемелерді орындауға немесе тиісінше орындауға кедергі келтіретін сипаттағы басқа да табиғи құбылыстар сияқты алдын ала болжауға және ақылға қонымды шаралармен жол бермеуге болмайтын төтенше сипаттағы оқиғалардың салдарынан осы Шарт бойынша өз міндеттемелерін ішінара, толық орындамағаны немесе тиісінше орындамағаны үшін жауапкершіліктен босатылады.

Тараптар форс-мажорлық жағдайларға сілтеме жасаған кезде форс-мажорлық жағдайлар басталған сәттен бастап 5 (бес) жұмыс күні ішінде қабылданған міндеттемелерді орындаудың уақытша мүмкін еместігі туралы бір-бірін жазбаша нысанда хабардар етуге міндетті. Ақпаратта жағдайлардың сипаты туралы мәліметтер, олардың осы Шарт бойынша міндеттемелерді орындауға тигізетін әсерінің сипаттамасы болуы тиіс.

Көрсетілген мерзімде форс-мажорлық жағдайлардың басталғаны туралы хабарламаған жағдайда, хабарламаған Тарап мұндай жағдайларға сілтеме жасау құқығынан айырылады.

6. Шарттың қолданылу мерзімі. Оны бұзудың шарттары мен салдары

6.1. Осы Шарт күшіне енеді, 2026 жылғы « » маусымынан бастап туындаған Тараптардың өзара қарым-қатынастарына қолданылады және таратылады, сонымен қатар 2026 жылғы «31» желтоқсанға дейін қолданылады.

6.2. Егер Шарттың қолданылу мерзімі аяқталуға дойін 30 (отыз) күнтізбелік күннен кешіктірмей Тараптардың ешқайсысы екінші Тарапқа Шартты ұзартудан бас тарту туралы жазбаша түрде хабарламаса, Шарттың қолданылу мерзімі әр кез автоматты түрдө бір күнтізбелік жылға ұзартылады.

6.3. Тараптардың кез келгені екінші Тарапқа Шарт бұзылатын күнге дейін кемінде 30 (отыз) күнтізбелік күн бұрын бұл туралы жазбаша хабарлай отырып, осы Шартты біржақты тәртіппен мерзімінен бұрын бұзуға құқылы.

6.4. Осы Шартқа енгізілетін барлық өзге өзгерістер мен толықтырулар олар жазбаша нысанда жасалған және екі Тараптың уәкілетті тұлғалары қол қойған жағдайда ғана жарамды болады.

6.5. Осы Шарттың қолданылуы Тараптардың өзара келісімі бойынша жаңа Шарт жасасу кезінде немесе Тараптардың бірінің қалауы бойынша Қазақстан Республикасының қолданыстағы заңнамасында көзделген тәртіппен тоқтатылуы мүмкін. Шарт бұзылғаннан кейін Пайдаланушы тиісті лицензияны (рұқсатты) алу үшін Ұйымға қайта жүгінуге құқылы.

6.6. Тараптардың ешқайсысы екінші Тараптың жазбаша келісімінсіз осы Шарт бойынша құқықтары мен міндеттемелерін үшінші тұлғаларға беруге құқылы емес.

6.7. Банктік реквизиттер, атау немесе заңды мекенжай өзгерген жағдайда, Тараптар бұл туралы үш жұмыс күні ішінде бір-бірін хабардар етуге тиіс, бұл ретте көрсетілген өзгерістерді бекіту мақсатында Тараптар арасында қосымша келісім жасасу талап етілмейді. Өзгерістер туралы хабарламалар түскенге дейін Тараптардың ескі мекенжайлар мен шоттар бойынша жасаған барлық әрекеттері тиісінше орындалды деп есептеледі. Шартқа енгізілетін барлық өзгерістер мен толықтырулар олар жазбаша нысанда жасалған және оған екі Тарап қол қойған жағдайда жарамды болады.

6.8. Осы Шартпен реттелмеген барлық мәселелер бойынша Тараптар Қазақстан Республикасының қолданыстағы заңнамасын басшылыққа алады.

6.9. Осы Шарт тең заңды күші бар, орыс тілінде екі бірдей данада жасалды, Ұйым мен Пайдаланушы үшін бір-бір данадан беріледі.

№ 1 қосымша – Пайдаланушы есебінің нысаны.

7. Тараптардың мекенжайлары мен банктік реквизиттері:

Ұйым:
«Аманат» авторлық және сабақтас құқықтарды қорғау жөніндегі коммерциялық емес ұйымы» Жеке мекемесі

Пайдаланушы:
№ 1 Қосымша

Шығармаларды, фонограммаларды және орындауларды пайдаланғаны үшін құқық беру және сыйақы төлеу туралы _____________________ жасалған Шартқа

Пайдаланушының шығармаларды, фонограммаларды және осы фонограммаларда жазылған орындауларды пайдалану көлемі туралы мәліметтер

Пайдаланушының заңды атауы: «» ЖШС 
Пайдаланушы/Объект: «»

Есепті кезең: ______ тоқсан

Сыйақы сомасы: ____________ теңге/тоқсанға

	Авторы (орындаушысы/лақап  аты/топ атауы)
	Орындаушы/ лақап аты/ топ атауы
	Фонограмма шығарушы
	Өзге де мәліметтер, соның ішінде шығарманың атауы
	Тоқсандық жиынтық эфирге хабар тарату уақытының мөлшері

Пайдаланушыдан:

__________________ /

М.О.

